stanford-oval/wikipedia huggingface dataset:
อสัญกรรมและรัฐพิธีศพของเจียง เจ๋อหมิน
อสัญกรรมและการไว้ทุกข์

สำนักข่าวซินหัวของจีนรายงานว่า เจียงได้ถึงแก่อสัญกรรมในนครเซี่ยงไฮ้เมื่อเวลา 12:13 น. ด้วยโรคมะเร็งเม็ดเลือดขาวและอวัยวะหลายส่วนล้มเหลว และได้เผยแพร่ "จดหมายพรรค กองทัพ และประชาชนทุกกลุ่มชาติพันธุ์ในประเทศ" (告全党全军全国各族人民书) ในเวลา 16:34 น. ซึ่งใช้ในการประกาศการเสียชีวิตของผู้นำระดับชาติในประเทศจีน
| วิดีโอหลายคลิปจากแหล่งข้อมูลภายนอก |
| --- | --- |
 ประกาศอย่างเป็นทางการทางสถานีวิทยุโทรทัศน์กลางแห่งประเทศจีน โดยไทม์
ในระหว่างการประกาศดังกล่าว ภาพอย่างเป็นทางการของเจียง เจ๋อหมิน ในขณะที่ยังเป็นผู้นำได้ถูกแสดงเป็นโทนสีเทา และมีการรายงานข่าวของการดำเนินพิธีศพประกอบกับการเล่นเพลงไว้อาลัย (哀乐) ซึ่งเป็นเพลงบรรเลงที่ใช้เล่นเพื่อรำลึกถึงการถึงแก่อสัญกรรมของผู้นำพรรคคอมมิวนิสต์ทุกคนนับตั้งแต่เหมา เจ๋อตง และเติ้ง เสี่ยวผิง หลังจากการอ่านจดหมายผ่านสื่อของรัฐแล้ว สถานีโทรทัศน์ทุกช่องก็เปลี่ยนสัญลักษณ์ช่องเป็นสีขาวดำทันที
ผู้ประกาศข่าวจากสถานีวิทยุโทรทัศน์กลางแห่งประเทศจีน (CCTV) เครือข่ายวิทยุโทรทัศน์ทั่วโลกของจีน (CGTN) สถานีโทรทัศน์ระดับมณฑล เมือง และเทศมณฑลทั้งหมด สวมเสื้อผ้าสีดำหรือสีเรียบ ๆ เมื่อรายงานข่าว ในขณะเดียวกัน หน้าเว็บไซต์สื่อทั้งหมด เช่น พีเพิลส์เดลี กวางหมิงเดลี กองทัพปลดปล่อยประชาชนรายวัน สถานีวิทยุโทรทัศนืกลางแห่งประเทศจีน เครือข่ายวิทยุโทรทัศน์ทั่วโลกของจีน สถานีวิทยุกระจายเสียงประชาชนกลาง และไชน่าเรดิโออินเตอร์เนชั่นแนล ได้เปลี่ยนเป็นโทนสีเทาเพื่อรำลึกถึงการถึงแก่อสัญกรรมไปของเจียง สิ่งพิมพ์ทางการได้ตีพิมพ์ข่าวการถึงแก่อสัญกรรมของเจียง เจ๋อหมิน ในรูปแบบเดียวกันในวันที่ 1 ธันวาคม พ.ศ. 2565 โดยมีภาพขนาดใหญ่ของเจียงรวมอยู่ด้วย
ในช่วงของการไว้ทุกข์ รายการวาไรตี้และละครบันเทิงทั้งหมดถูกระงับ แม้ว่ารายการโทรทัศน์ส่วนใหญ่จะเปลี่ยนไปฉายละครโทรทัศน์และสารคดีที่เกี่ยวข้องกับพรรคคอมมิวนิสต์จีน สถานีวิทยุโทรทัศน์กวางตุ้ง (GDTV) ได้แทนที่รายการส่วนใหญ่ด้วยรายการทางประวัติศาสตร์หรือสาธารณประโยชน์ จีนแผ่นดินใหญ่ทั้งหมดเข้าสู่การจำกัดกิจกรรมความบันเทิง ในขณะที่สื่อสังคมทั้งหมดได้เข้าสู่สถานะ "ขาวดำบนหน้าแรก ระงับความบันเทิง และระงับการโฆษณา" เพื่อไว้อาลัยให้กับเจียง เนื่องจากช่วงไว้ทุกข์ตรงกับช่วงฟุตบอลโลก พ.ศ. 2565 CCTV จึงประกาศว่าจะไม่ออกอากาศการแข่งขัน แต่จะยังคงถ่ายทอดสดทาง Migu อยู่  ทันทีหลังจากการประกาศการถึงแก่อสัญกรรมของเจียง การรายงานข่าวก็เปลี่ยนเป็นขาวดำในช่วงสั้น ๆ แต่ต่อมาก็กลับมาออกอากาศแบบสีอีกครั้ง หน้าแพลตฟอร์มช้อปปิ้งออนไลน์ เช่น เถาเป่า เจดี.คอม พินตัวตัว และแพลตฟอร์มสื่อสังคม เช่น เว่ย์ปั๋ว ปีลีปีลี และเสี่ยวหงชู ถูกเปลี่ยนเป็นสีขาวดำเพื่อไว้อาลัยให้กับเจียง ในขณะเดียวกันเว่ย์ปั๋วก็เปลี่ยนปุ่ม "ถูกใจ" บนโพสต์ทั้งหมดที่เกี่ยวข้องกับการถึงแก่อสัญกรรมของเจียงให้เป็นดอกเบญจมาศ (ดอกไม้ไว้ทุกข์ตามประเพณีของจีน) เพื่อไว้อาลัยให้กับเจียง บริษัทเทคโนโลยียักษ์ใหญ่อย่างเสียวหมี่ หัวเว่ย และวีโว่ ได้ประกาศเลื่อนการเปิดตัวผลิตภัณฑ์ใหม่ออกไป หลังจากที่สำนักข่าวซินหัวได้ประกาศการถึงแก่อสัญกรรมของเจียง เจ๋อหมิน ซึ่งเดิมกำหนดจะจัดขึ้นในวันที่ 1 และ 2 ธันวาคม 2565 หลังจากการประกาศการถึงแก่อสัญกรรมของเจียง เจ๋อหมิน ผ่านทางสถานีวิทยุโทรทัศน์กลางแห่งประเทศจีน ชาวจีนหลายพันคนได้ไว้อาลัยให้กับเจียง และนำดอกไม้มาวางไว้ ณ บ้านเกิดของเขาในเมืองหยางโจว มณฑลเจียงซู
สมาคมบาสเกตบอลจีน (CBA) ประกาศเลื่อนการแข่งขันที่กำหนดไว้ในวันที่ 6 ธันวาคม–7 ธันวาคม พ.ศ. 2565 และ 19 มกราคม พ.ศ. 2566 ตามลำดับ
พิธีศพ

ในวันที่ 30 พฤศจิกายน ได้มีการประกาศจัดตั้งคณะกรรมการจัดงานศพของเจียงขึ้น โดยมีสี จิ้นผิง เป็นประธาน และมีเจ้าหน้าที่ระดับสูงทั้งในอดีตและปัจจุบันของพรรคคอมมิวนิสตจีนเป็นสมาชิก ในวันที่เจียงถึงแก่อสัญกรรม พรรคคอมมิวนิสต์จีนได้ออกประกาศลดธงครึ่งเสาในสถานที่สําคัญของกรุงปักกิ่งและสถานทูตในต่างประเทศ ประมุขแห่งรัฐและรัฐบาลต่างประเทศไม่ได้รับเชิญให้เข้าร่วมพิธีไว้ทุกข์อย่างเป็นทางการ
ในวันที่ 1 ธันวาคม มีการจัดพิธีอำลาที่โรงพยาบาลหฺวาตงในนครเซี่ยงไฮ้ โดยมีเจ้าหน้าที่บางคนจากเซี่ยงไฮ้และคณะกรรมการงานศพ เพื่อนและญาติของเจียง และเจ้าหน้าที่ทางการแพทย์เข้าแสดงความเคารพ จากนั้นศพของเจียงก็ถูกขนส่งจากโรงพยาบาลไปยังท่าอากาศยานช่างไห่หงเฉียว โดยมีนายไช่ ฉี สมาชิกคณะกรรมการงานศพและกรรมาธิการถาวรประจํากรมการเมืองได้นั่งเครื่องบินพิเศษพาศพจากเซี่ยงไฮ้ไปยังปักกิ่ง เครื่องบินลำดังกล่าวมาถึงท่าอากาศยานปักกิ่งซีเจียวในเวลา 15.55 น. โดยมีผู้นำระดับสูง รวมทั้งสี จิ้นผิง และสมาชิกคณะกรรมาธิการถาวรประจำกรมการเมืองให้การต้อนรับ
วันที่ 5 ธันวาคม สี และสมาชิกของคณะกรรมาธิการถาวรประจำกรมการเมือง รวมถึงผู้ที่ก้าวลงจากตำแหน่งในการประชุมสมัชชาแห่งชาติครั้งที่ 20 ของพรรคคอมมิวนิสต์จีน ผู้นำพรรคและรัฐอื่น ๆ ตลอดจน หู จิ่นเทา อดีตผู้นำผู้สืบทอดตำแหน่งต่อจากเจียง และอดีตนายกรัฐมนตรีเวิน เจียเป่า ได้มาอำลาศพของเจียงที่โรงพยาบาล 301 ซึ่งพวกเขาได้แสดงความเสียใจกับญาติของเจียง หลังจากนั้น พวกเขาได้เดินทางร่วมกับศพของเจียงไปยังสุสานปฏิวัติปาเป่าชาน ซึ่งพวกเขาได้กล่าวอำลาศพเป็นครั้งสุดท้าย และศพถูกเผาที่สุสาน
วันที่ 6 ธันวาคม พิธีรำลึกถึงเจียงถูกจัดขึ้นที่มหาศาลาประชาชนในเวลา 10.05 น. โดยมีไช่ ฉี เป็นประธานในพิธี พิธีเริ่มต้นด้วยการยืนไว้อาลัยเป็นเวลา 3 นาที ตามด้วยการบรรเลงเพลงชาติจีน
หลังจากนั้น สี จิ้นผิง ได้ขึ้นกล่าวคำสรรเสริญโดยระบุว่า "เจียง เจ๋อหมิน เป็นผู้นำที่โดดเด่นและมีศักดิ์ศรีอันสูงส่ง เป็นมาร์กซิสต์และนักปฏิวัติชนชั้นกรรมาชีพผู้ยิ่งใหญ่ รัฐบุรุษ นักยุทธศาสตร์การทหาร นักการทูต นักสู้คอมมิวนิสต์ที่ผ่านการทดสอบมายาวนาน เป็นผู้นำทางสังคมอัตลักษณ์จีน เป็นผู้นำที่โดดเด่นในอุดมการณ์อันยิ่งใหญ่ของลัทธิคอมมิวนิสต์ ซึ่งเป็นแกนหลักของผู้นำรุ่นที่สามของพรรคคอมมิวนิสต์จีน และเป็นผู้คิดหลักความคิดที่สำคัญ "ทฤษฎีสามตัวแทน""
สีกล่าวต่อไปว่า "เราขอไว้อาลัยให้กับสหายเจียง เจ๋อหมินอย่างสุดซึ้ง เราจะเปลี่ยนความโศกเศร้าของเราให้เป็นความเข้มแข็ง และเพื่อให้สอดคล้องกับการประชุมสมัชชาแห่งชาติครั้งที่ 20 เราจะร่วมมือกันเพื่อสร้างประเทศสังคมนิยมสมัยใหม่ และส่งเสริมการฟื้นฟูครั้งใหญ่ของชาติจีนอย่างเต็มที่" หลังจากการกล่าวคำสรรเสริญของสี ก็มีการบรรเลงเพลงแองเตอร์นาซิอองนาล และพิธีปิดท้ายหลังจากนั้น
วันที่ 11 ธันวาคม หลังจากพิธีรำลึกเสร็จสิ้น อัฐิของเจียงได้ถูกนำขึ้นเครื่องบินพิเศษบินวนอยู่เหนือกรุงปักกิ่งและบินอย่างช้า ๆ ก่อนจะเดินทางถึงเซี่ยงไฮ้ และถูกนำขึ้นเรือฟริเกตของกองทัพเรือ หยางโจว (578) ที่ฐานทัพเรืออู๋ซง ในเวลา 12:20 น. หวัง เย่ผิง ภรรยาม่ายของเจียง และญาติคนอื่น ๆ รวมถึงไช่ ฉี ค่อย ๆ โปรยเถ้าของเจียงพร้อมกับกลีบดอกไม้ที่ปากแม่น้ำแยงซี
ดูเพิ่ม

อสัญกรรมและรัฐพิธีศพของเหมา เจ๋อตง
อสัญกรรมและรัฐพิธีศพของเติ้ง เสี่ยวผิง
อัตราการกักขังในสหรัฐอเมริกา

อัตราส่วนนักโทษต่อประชากร 100,000 คน ข้อมูลสถิติจากรายการประชากรเรือนจำโลก พิมพ์ครั้งที่ 8
สหรัฐอเมริกามีอัตราการกักขังสูงที่สุดในโลก ถึงแม้ว่าประชากรอเมริกันจะคิดเป็นเพียง 5% ของประชากรโลก แต่กลับมีจำนวนนักโทษสูงถึง 25% ของนักโทษทั่วโลก
ตามข้อมูลรายงานของกระทรวงยุติธรรมสหรัฐอเมริกา ตีพิมพ์ใน พ.ศ. 2549 ณ ขณะนั้น มีประชากรกว่า 7.2 ล้านคนอาศัยอยู่ในเรือนจำ อยู่ในระหว่างภาคทัณฑ์ หรือถูกคุมประพฤติ ตัวเลขดังกล่าวหมายความว่า ชาวอเมริกันทุก 32 คน จะมี 1 คนที่อยู่ในการควบคุมของระบบยุติธรรม ตามข้อมูลของศูนย์การศึกษาเรือนจำระหว่างประเทศที่คิงส์คอลเลจลอนดอน จากตัวเลข 7.2 ล้านคนนั้น 2.3 ล้านคนอาศัยอยู่ในเรือนจำ สาธารณรัฐประชาชนจีนตามมาเป็นอันดับสอง โดยมีนักโทษจำนวน 1.6 ล้านคน ถึงแม้ว่าจะมีจำนวนประชากรมากกว่าสหรัฐอเมริกาถึงสี่เท่า
ไม่เพียงแต่มีจำนวนนักโทษสูงที่สุดแล้ว สหรัฐยังมีอัตราการกักขังสูงที่สุดด้วยเช่นกัน ประชากรทุก ๆ 100,000 คน จะมีประมาณ 751 คนอาศัยอยู่ในเรือนจำ ซึ่งเมื่อเทียบกับประเทศอุตสาหกรรมอื่นแล้ว รัสเซีย ตามมาเป็นอันดับสองด้วยอัตรานักโทษ 627 คน ต่อประชากร 100,000 คน
ในจำนวนนักโทษ ผู้ต้องหาคดียาเสพติดคิดเป็นสัดส่วนนักโทษของรัฐ 21% ทั้งข้อมูลใน พ.ศ. 2540 และ พ.ศ. 2546 สัดส่วนของนักโทษคดียาเสพติดในการควบคุมของรัฐบาลกลางลดลงจาก 63% ใน พ.ศ. 2540 เหลือ 55% ใน พ.ศ. 2546
ใน พ.ศ. 2552 กระทรวงยุติธรรมสหรัฐประกาศว่าอัตราการเติบโตของประชากรเรือนจำรัฐได้ลดลงต่ำสุดนับตั้งแต่ พ.ศ. 2549 แต่ก็ยังมีอัตราการเติบโต 0.2% เมื่อเทียบกับประชากรเรือนจำสหรัฐทั้งหมด ในรัฐแคลิฟอร์เนีย ประชากรเรือนจำรัฐลดลงระหว่าง พ.ศ. 2552 เป็นครั้งแรกในรอบ 38 ปี
สาเหตุ

สาเหตุหลักของจำนวนนักโทษที่สูงนี้เนื่องมาจากระยะเวลาที่ถูกตัดสินโทษจำคุกในสหรัฐอเมริกา มีเสียงวิพากษ์วิจารณ์จำนวนมากระบุว่าระบบของสหรัฐอเมริกามีโทษจำคุกนานกว่าพื้นที่ส่วนอื่นใดของโลก
ถึงแม้ว่าประเทศอื่นบางประเทศจะมีจำนวนนักโทษต่อปีมากกว่าสหรัฐ แต่เนื่องจากข้อเท็จจริงที่ว่าสหรัฐเก็บนักโทษไว้ในเรือนจำนานกว่า ทำให้อัตราโดยรวมสูงขึ้น ยกตัวอย่างเช่น โทษจำคุกสำหรับข้อหาลักทรัพย์ในสหรัฐอยู่ที่ 16 เดือน เปรียบเทียบกับ 5 เดือนในแคนาดา และ 7 เดือนในอังกฤษ เมื่อดูจาสาเหตุของการถูกคุมขังแล้วจะยิ่งกระจ่างว่าเหตุใดอัตราการกักขังและระยะเวลาของโทษจำคุกนั้นสูงมากเพียงใด
ผู้ที่ทำหน้าที่เป็นอัยการระหว่างสงครามกวาดล้างยาเสพติดบางคนเชื่อว่าการกวาดล้างดังกล่าวยิ่งทำให้การกักขังในสหรัฐอเมริกาเพิ่มสูงขึ้นมาก ราว พ.ศ. 2523 สหรัฐมีประชากรเรือนจำ 40,000 คน ที่ถูกจับกุมในอาชญากรรมเกี่ยวกับยาเสพติด อีธาน นาเดลมันน์ แห่งพันธมิตรนโยบายยาเสพติด กล่าวว่า "เรากำลังจับกุมผู้กระทำผิดมากขึ้นในการละเมิดกฎหมายยาเสพติดมากกว่าประเทศอื่นใดในยุโรปตะวันตก (และยังมีประชากรอีกมาก) ที่ถูกคุมขังในการดำเนินคดีทุกรูปแบบ" ในอีกแง่หนึ่ง ยกตัวอย่างเช่น ญี่ปุ่นและสวีเดนที่ใช้วิธีการลงโทษอย่างเด็ดขาดสำหรับยาเสพติดผิดกฎหมาย ซึ่งทำให้ประเทศเหล่านี้มีประชากรเรือนจำน้อยและมีการใช้ยาเสพติดน้อยลงตามไปด้วย ดังนั้น ความเชื่อมโยงระหว่างกฎหมายยาเสพติดและประชากรเรือนจำจึงไม่ใช่แบบแผนที่ง่าย
ข้อมูลปี พ.ศ. 2549 พบว่า นักโทษเรือนจำรัฐ 49.3% หรือ 656,000 คน ถูกกักขังด้วยโทษอาชญากรรมที่ไม่ร้ายแรง ข้อมูลปี พ.ศ. 2551 พบว่า นักโทษเรือนจำรัฐบาลกลางกว่า 90.7% หรือ 165,457 คน ถูกกักขังด้วยโทษอาชญากรรมที่ไม่ร้ายแรง
ผลกระทบ

ภายในสามปีหลังจากได้รับการปล่อยตัว อดีตนักโทษกว่า 67% กระทำความผิดอีกครั้งหนึ่ง และ 52% ได้ถูกกักขังเป็นครั้งที่สอง ตามการศึกษาที่ได้รับการตีพิมพ์ใน พ.ศ. 2537
พ.ศ. 2538 รัฐบาลอนุมัติเงิน 5.1 พันล้านดอลลาร์สหรัฐเพื่อก่อสร้างเรือนจำใหม่เพิ่ม ค่าใช้จ่ายก่อสร้างทุก 100 ล้านดอลล่าร์สหรัฐ จะสินเปลื้องค่าปฏิบัติการกว่า 1.6 พันล้านดอลล่าร์สหรัฐในอีกสามทศวรรษข้างหน้า
อายุ มัตสึอูระ

| อายุ มัตสึอุระ |
| --- | --- |
松浦 愛弓
เกิด:  (2001-06-03) 3 มิถุนายน ค.ศ. 2001 (23 ปี) จังหวัดคานางาวะ ประเทศญี่ปุ่น
อาชีพ: นักแสดง, นักพากย์
ปีปฏิบัติงาน: ค.ศ. 2010 – ปัจจุบัน
องค์การ: AT โปรดักชัน
ส่วนสูง: 152 ซม.
ระวังสับสนกับ อายะ มัตสึอูระ
อายุ มัตสึอูระ (ญี่ปุ่น: 松浦 愛弓; โรมาจิ: Matsuura Ayu, เกิด 3 มิถุนายน 2001) เป็นนักแสดงและนักพากย์ชาวญี่ปุ่น เกิดที่จังหวัดคานางาวะ สังกัด AT โปรดักชัน ส่วนสูง 152 ซม.
อายุครรภ์

อายุครรภ์ หมายถึงอายุของเอมบริโอในครรภ์ มีนิยามแตกต่างกันไปในแต่ละสาขาวิชา
สำหรับวิชาคัพภวิทยา (embryology, วิชาว่าด้วยการศึกษาเกี่ยวกับการพัฒนาของตัวอ่อน) ไม่ค่อยใช้คำว่าอายุครรภ์มากนัก แต่จะนับอายุของตัวอ่อนเริ่มจากการปฏิสนธิ
สำหรับสูติศาสตร์ (ของมนุษย์) ส่วนใหญ่นับจากเวลา 14 วันก่อนการปฏิสนธิ ซึ่งเป็นเวลาที่ปกติจะมีประจำเดือนครั้งสุดท้าย (last menstrual period, LMP) ดังนั้นจึงมีความแตกต่างกันระหว่างอายุครรภ์ตามปฏิทินนี้ กับอายุครรภ์ตามการพัฒนาของตัวอ่อนที่ได้จากการเทียบกับตัวอ่อนอื่น ๆ ในระยะเดียวกัน
หากเวลาของการปฏิสนธิไม่เป็นที่รู้แน่ชัด ส่วนใหญ่มักนับอายุครรภ์จาก LMP
อนุวรรตน์ ทับวัง

| สุรัช ทับวัง |
| --- | --- |
เกิด: 20 พฤศจิกายน พ.ศ. 2511 (55 ปี)
ที่เกิด: อำเภอเมือง จังหวัดนนทบุรี
แนวเพลง: ร็อก, เฮฟวี เมทัล
อาชีพ: นักร้อง, นักดนตรี, นักแต่งเพลง, โปรดิวเซอร์
เครื่องดนตรี: กีตาร์,กีต้าร์เบส,เสียงร้อง 
ช่วงปี: พ.ศ. 2533 - ปัจจุบัน
ค่ายเพลง: อาร์.เอส.โปรโมชั่น
คู่สมรส: ณัชชา ปิ่นดอกไม้ (หย่า)  วรรณษา ทองวิเศษ (เลิกรา) กุ๊ก ฉายสุดา (ปัจจุบัน)

สมาชิก: ไฮ-ร็อก
สุรัช ทับวัง (ชื่อเดิม : อนุวรรต  ทับวัง) หรือที่รู้จักกันในชื่อของ เป้ ไฮ-ร็อก เป็นนักร้องนำวงไฮ-ร็อก
ประวัติ

เป้ เกิดเมื่อวันที่ 20 พฤศจิกายน พ.ศ. 2511 ที่บริเวณสี่แยกแคราย ในเขตอำเภอเมือง จังหวัดนนทบุรี ในครอบครัวชาวไทยมุสลิม ฐานะทางบ้านยากจนมาก โดยพ่อซึ่งเป็นหัวหน้าครอบครัวมีรายได้จากการถักแหหาปลาเพียงวันละ 100 บาท เท่านั้น บ้านที่อยู่ไม่มีหลังคาและฝาบ้าน ประกอบกับมีลูกมาก จึงทำให้เป้ต้องออกมาทำงานหาเลี้ยงครอบครัวโดยที่จบการศึกษาเพียงแค่ชั้นประถมศึกษาปีที่ 6 เท่านั้น
เป้ออกมาทำงานโดยเป็นนักดนตรีเล่นดนตรีตามสถานบันเทิงต่าง ๆ ยามค่ำคืนตามพี่ชาย แต่เมื่อหักค่าใช้จ่ายต่อวันแล้วก็เหลือไม่เท่าไหร่  โดยเป้เป็นคนชอบร้องเพลงมาตั้งแต่เด็กแล้ว โดยมักจะร้องด้วยโทนเสียงสูงไม่ว่าจะเป็นเพลงลูกทุ่งหรือเพลงร็อกเพราะต้องร้องแข่งกับดนตรี เคยตั้งวงดนตรีขึ้นมาเล่น ๆ ในสมัยเด็ก ชื่อ "เดอะ จักจั่น"
เป้ได้ถูกชักชวนให้เข้าร่วมวงไฮ-ร็อก เมื่อทางวงกำลังขาดนักร้องนำ เป้ตัดสินใจไปร่วมกับวง โดยต้องทะเลาะกับพี่ชายอย่างรุนแรง เนื่องจากพี่ชายไม่เห็นด้วย หลังจากเข้าร่วมวงไฮ-ร็อก ได้ไม่นาน เป้ก็ตัดสินใจอีกครั้ง โดยออกอัลบั้มกับบริษัท อาร์.เอส.โปรโมชั่น จากการชักชวนของแมวมองจากค่ายดังกล่าว คือ เสือ - ธนพล อินทฤทธิ์
เพียงแค่ชุดแรก ไฮ-ร็อก ประสบความสำเร็จอย่างคาดไม่ถึง ด้วยเสียงร้องอันสูงแหลมโดดเด่นเป็นเอกลักษณ์ของตัวเอง ทำให้ ไฮ-ร็อก เป็นที่รู้จักของแฟนเพลงได้ในระยะเวลาไม่นาน และออกอัลบั้มชุดต่อมาตามมาในภายหลัง
ในปี พ.ศ. 2537 เป้ ไฮ-ร็อก ได้ออกอัลบั้มพิเศษของตนเองร่วมกับ เจี๊ยบ พิสุทธิ์ ทรัพย์วิจิตร ในชื่อชุด "ร็อกอำพัน" ประสบความสำเร็จอย่างมาก และได้ร่วมเล่นคอนเสิร์ต ชอร์ต ชาร์จ ช็อก ร็อก เสืออำพัน อีกด้วย และต่อมาในปี พ.ศ. 2541 ทั้งคู่ก็ร่วมกันออกอัลบั้มชุดที่ 2 คือ "ร็อกอำพัน ลูกคอไฟ" อีกชุดหนึ่งด้วย
ชีวิตส่วนตัว

ชีวิตส่วนตัว เป้ ไฮ-ร็อก เคยสมรสมาแล้วกับนักแสดงสาว การ์ตูน - ณัชชา ปิ่นดอกไม้ มีบุตรด้วยกัน 2 คน แต่ต่อมาทั้งคู่ก็ได้เลิกรากัน ต่อมาในปี พ.ศ. 2548 เป้ ไฮ-ร็อก ได้สร้างความฮือฮาอีกครั้ง เมื่อจู่ ๆ ได้หมั้นและแต่งงานกับนักแสดงสาว ษา - วรรณษา ทองวิเศษ อย่างกะทันหัน ทั้งคู่อยู่กินกันชั่วระยะเวลาหนึ่งจนมีบุตรด้วยกัน 1 คน แต่ก็เลิกรากันในที่สุด
ในปลายปี พ.ศ. 2550 เป้ ไฮ-ร็อก ปรากฏเป็นข่าวฮือฮาขึ้นมาอีกครั้ง เมื่อตกเป็นข่าวว่าคุกคามวรรณษา อดีตภรรยาและลูก ๆ เนื่องจากอ้างว่าต้องการพบหน้าลูก ๆ จนวรรณษาต้องไปแจ้งความดำเนินคดี และที่สุดศาลแขวงนนทบุรี มีคำสั่งให้ เป้ ไฮ-ร็อก สามารถจดทะเบียนรับรองบุตรได้ และได้เจอลูกสัปดาห์ละ 1 ครั้ง
ผลงาน > ไฮ-ร็อก

คนพันธุ์ร็อก (2533)
บัญญัติผ่าแปด (2534)
เจ็บกว่านี้มีอีกไหม (13 กรกฎาคม 2536)
เฮชไอวี (2539)
ผลงาน > ไฮ-ร็อก > อัลบั้มเดี่ยว

โฉบเดี่ยว (1 มกราคม 2541)
โปรแกรม (2545)
ผลงาน > อัลบั้มพิเศษ

ร็อคเพื่อนกัน (ตุลาคม 2537)
ร็อคอำพัน (มิถุนายน 2537)
อาร์เอส อันปลั๊ก ดนตรีนอกเวลา (เมษายน 2537)
ร็อคอำพัน ลูกคอไฟ (พฤษภาคม 2541)
แตก 4 รัก โลภ โกรธ เลว (เมษายน 2542)
บทเพลงพระราชนิพนธ์ ในพระบาทสมเด็จพระเจ้าอยู่หัว ภูมิพลอดุลยเดช (ธันวาคม 2542)
เก็บตะวัน A Tribute To อิทธิ พลางกูร (กันยายน 2547)
ผลงาน > ศิลปินรับเชิญในอัลบั้ม

เล่นเบสในอัลบั้ม ทีของเสือ ของ เสือ ธนพล (2537)
เล่นเบสในเพลง ไม่หล่อแต่เร้าใจ, ผู้หญิง ในอัลบั้ม PTV ของ พิสุทธิ์ ทรัพย์วิจิตร (2539)
ผลงาน > ภาพยนตร์

ผู้หญิง 5 บาป
ผีตุ๋มติ๋ม (ผีกระเทย) รับบท ยมทูตดุ๋งดิ๋ง
อันธพาล บ่อ เซียง กัง รับบท โอวสือ ตรองมังกร
ผู้หญิง 5 บาป 2
ผลงาน > ละครโทรทัศน์

และในปี 2562 ได้เข้าร่วมแข่งขันใน the mask วรรณคดีไทย ในนามหน้ากากไกรทอง
บ่วงนาคราช (2564)
ผลงาน > คอนเสิร์ต

คอนเสิร์ต ช็อต ชาร์จ ช็อก ร็อก (29 พฤษภาคม 2536)
คอนเสิร์ต RS. Star Club Meeting Concert (8 มกราคม 2537)
คอนเสิร์ต อันปลั๊ก ดนตรีนอกเวลา (28 พฤษภาคม 2537)
คอนเสิร์ต ช็อต ชาร์จ ช็อก ร็อก เสืออำพัน (26 สิงหาคม 2537)
คอนเสิร์ต ร็อกอำพัน โลกดนตรี (25 กันยายน 2537)
คอนเสิร์ต Meeting Concert ตอน บุกเกาะอลเวง ร้องเพลงหน้าบาน (22 ตุลาคม 2537)
มหกรรมคอนเสิร์ต ลอยกระทง (17 พฤศจิกายน 2537)
คอนเสิร์ต ช็อต ชาร์จ ช็อก ร็อก เหล็กคำราม (13 พฤษภาคม 2538)
คอนเสิร์ต Meeting Concert ตอน นอกเครื่องแบบ...ซ่า (7 ตุลาคม 2538)
คอนเสิร์ต Dome 3D Concert Digital Dynamic Dance (2 พฤศจิกายน 2539)
คอนเสิร์ต โรงเรียนสีขาว (20 มิถุนายน 2541)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)
คอนเสิร์ต เก็บตะวัน A Tribute To อิทธิ พลางกูร (30 ตุลาคม 2547)
คอนเสิร์ต City of Butterfly (17 พฤษภาคม 2547)
คอนเสิร์ต 40 ปี the legend of the guitar (20-21 พฤศจิกายน 2553)
คอนเสิร์ต Acoustic Rock (12 มีนาคม 2554)
คอนเสิร์ต ช็อต ชาร์จ ช็อก ร็อก ลีเจนด์ เหล็ก พันธุ์ เสือ (17 สิงหาคม 2556)
คอนเสิร์ต Sweat Rock & Friends The Charity Concert (10 ธันวาคม 2556)
คอนเสิร์ต ช่วยเหลือผู้ประสบภัยน้ำท่วมภาดใต้ (11 มกราคม 2560)
คอนเสิร์ต คืนรัง 3 (25-26 กุมภาพันธ์ 2560)
คอนเสิร์ต คือเพื่อน เพื่อหารายได้มอบให้ เต้ย ไฮร็อก (12 มิถุนายน 2560)
คอนเสิร์ต ช่วยเหลือผู้ประสบภัยน้ำท่วม แขวงอัตตะปือ สปป.ลาว (8 สิงหาคม 2561)
คอนเสิร์ต เพื่อไม่ทิ้งกัน ช่วยเหลือฟี้นฟู ผู้ประสบอุทกภัยนํ้าท่วมชาวภาดอีสาน (23 ตุลาคม 2562)
คอนเสิร์ต Pong Fest (1 กุมภาพันธ์ 2563)
คอนเสิร์ต เพื่อไม่ทิ้งกัน แสดงช่วยเหลือเพื่อนพี่น้องชาวใต้ (22 ธันวาคม 2563)
คอนเสิร์ต เปิดหมวก Festival (29 กรกฏาคม 2564)
คอนเสิร์ต JAM FOR LAM (28 กุมภาพันธ์ 2565)
คอนเสิร์ต Samui Bike Week (7 พฤษภาคม 2565)
คอนเสิร์ต Live Music Benefit For Lam Morrison (20 สิงหาคม 2565)
คอนเสิร์ต Rockstar Café Glamping Day (25 มิถุนายน 2566)
คอนเสิร์ต การกุศล เพื่อเพื่อนศิลปินและนักดนตรี (16 สิงหาคม 2566)
คอนเสิร์ต Smile On The Rock (2 กันยายน 2566)
คอนเสิร์ต ช็อต ชาร์จ ช็อก เรียล ร็อก รีเทิร์น (16 ธันวาคม 2566)
คอนเสิร์ต คิดถึง THE IMPOSSIBLES (24 กุมภาพันธ์ 2567)
คอนเสิร์ต Triple Rock Concert (30 มีนาคม 2567)
คอนเสิร์ต Grammy X RS HIT100 Vol.2 (11-12 พฤษภาคม 2567)
รางวัล

สีสันอะวอร์ดส์ ครั้งที่ 11 ประจำปี พ.ศ. 2541 ศิลปินชายร็อคยอดเยี่ยม จากอัลบั้ม โฉบเดี่ยว
ดูเพิ่ม

ไฮ-ร็อก
เจี้ยนเติ้ง ซินหัว

คอลเลคชันเรื่องเล่าของจีนในสมัยราชวงศ์หมิง โดย ชูยู (瞿佑)
| เจี้ยนเติ้ง ซินหัว   |
| --- | --- |
สำเนาของหนังสือ เจี้ยนเติ้ง ซินหัวซึ่งรวบรวมโดยหอสมุดแห่งชาติของจีน
ผู้ประพันธ์: ชูยู
ชื่อเรื่องต้นฉบับ: 剪燈新話
ประเทศ: หมิงจีน
วันที่พิมพ์: 1378
สำเนาของหนังสือเจี้ยนเติ้ง ซินหัวซึ่งรวบรวมโดยมหาวิทยาลัยเจ้อเจียง
เจี้ยนเติ้ง ซินหัว (剪燈新話, แปลตรงตัว แปลว่าเรื่องราวใหม่บอกเล่าขณะตัดไส้ตะเกียงหรือเรื่องราวใหม่หลังดับตะเกียง; 1378) เป็นหนังสือรวมเรื่องสั้นจีนสมัยราชวงศ์หมิง ตอนต้นที่เขียนโดย ชูยู (瞿佑)  หนังสือเล่มนี้ประกอบด้วยเรื่องสั้น 21 เรื่องใน 4 เล่ม ต่อมามีหนังสือเล่มที่สองชื่อว่าเจี้ยนเติ้ง ซินหัว ว่าย เอ่อร์ จง (Jiandeng Xinhua wai er zhong)
พื้นหลังและต้นกำเนิด

เจี้ยนเติ้ง ซินหัว มีรากฐานมาจากการรวบรวมเรื่องเล่าของจีนที่มีมาอย่างยาวนาน ตั้งแต่ปลายราชวงศ์ฮั่น คอลเลคชันเรื่องเล่าของจีนที่มีชื่อเสียงและมีอยู่ตั้งแต่ศตวรรษที่ 3 ได้แก่ ปั๋วอู้จื้อ (博物志), โซวเฉินจี้ (搜神记), ซีจิงจ๋าจี้ (西京杂记), เลี่ยอี้จ้วน (列异传), ชือซัวซินอวี้ (世说新语), โหยวมิงลู่ (幽明录), ชื่ออี้จี้ (拾遗记), โหยวหยางจ๋าจู่ (酉阳杂俎), ไท่ผิงกวงจี้ (太平广记), อี้เจี้ยนจื้อ (夷坚志) เป็นต้น
เรื่องเล่าและนิทานพื้นบ้านจีนและเอเชียตะวันออกที่มีชื่อเสียงหลายเรื่อง เช่น หลี่จีปราบอสรพิษ (李寄斩蛇), เหยินซื่อจ้วน (任氏传), โลกภายในหมอน (枕中记), ผู้ว่าการนานเคอ (南柯太守传), นิทานหลี่หวา (李娃传), โหยวเซียนคู (游仙窟), และ หงเซียน (红线传) สามารถพบได้ในคอลเลคชันเหล่านี้
อิทธิพล

เจี้ยนเติ้ง ซินหัว ประสบความสำเร็จอย่างมากในยุคนั้นและมีอิทธิพลอย่างสูงต่อวรรณกรรมเรื่องแต่งในที่ต่าง ๆ ต่อมา โดยเป็นแบบอย่างให้กับวรรณกรรมเรื่องแต่งเรื่องแรกใน วรรณกรรมเกาหลี อย่าง คูโม ซินฮวา (金鰲新話) ซึ่งเขียนใน ภาษาจีน เช่นกัน นอกจากนี้ยังเป็นแบบอย่างให้กับการรวบรวมเรื่องเล่าในเวียดนาม เจวียนเก้ มานลุก (傳奇漫錄)  และการรวบรวมเรื่องเล่าในญี่ปุ่น อุเก็ตสึ โมโนกาตาริ (雨月物語)
สำเนาของ เจี้ยนเติ้ง อวี๋ฮว่า (剪燈餘話) ของ หลี่ ชางฉี (李昌祺) ปี 1420 จากคอลเลคชันของมหาวิทยาลัยปักกิ่ง เจี้ยนเติ้ง อวี๋ฮว่า ของหลี่ ซึ่งได้รับแรงบันดาลใจจากหนังสือของ Qu You ประสบความสำเร็จอย่างมากเช่นกัน
เจวียนเก้ มานลุก ของ เหงียน ดื๋อ ศตวรรษที่ 16
อุเก็ตสึ โมโนกาตาริ ของ อุเอดะ อาคินาริ ศตวรรษที่ 18
เจี้ยนเหวิน

เจี้ยนเหวิน (จีน: 建文) เป็นนามศักราชของจู หยุนเหวิน จักรพรรดิองค์ที่ 2 แห่งราชวงศ์หมิงกินเวลา 4 ปี หลังจากที่จักรพรรดิหมิงเฉิงจู่ หรือจักรพรรดิหย่งเล่อ ประสบความสำเร็จในยุทธการที่จิงหนาน พระองค์ได้เปลี่ยนศักราชเจี้ยนเหวินปีที่ 4 เป็นศักราชหงอู่ปีที่ 35 จักรพรรดิหมิงเฉินจง หรือจักรพรรดิว่านลี่ออกพระราชกฤษฎีกาในปีที่ 23 ของศักราชว่านลี่ (ค.ศ. 1595) เพื่อคืนศักราชเจี้ยนเหวิน
เป็นที่น่าสังเกตว่าจักรพรรดิหย่งเล่อไม่เคยออกพระราชโองการประกาศยกเลิกศักราชเจี้ยนเหวิน นักวิชาการบางคนเชื่อว่าการยกเลิกศักราชนั้นเป็นเพียงการกระทำของขุนนางเท่านั้น
เปลี่ยนศักราช

ศักราชหงอู่ปีที่ 31 -- วันที่ 10 เดือน 5 จักรพรรดิหมิงไท่จู่เสด็จสวรรคต, วันที่ 16 เดือน 5 จักรพรรดิหมิงฮุ่ยจงออกพระราชกฤษฎีกาเปลี่ยนศักราชเป็นเจี้ยนเหวินในปีหน้า
ศักราชเจี้ยนเหวินปีที่ 4 -- วันที่ 17 เดือน 6 จักรพรรดิหมิงเฉิงจู่ขึ้นครองราชย์, วันที่ 18 เดือน 6 มีพระราชโองการให้ปีนี้เป็นศักราชหงอู่ปีที่ 35 และปีหน้าจะเปลี่ยนเป็นศักราชหย่งเล่อ
เหตุการณ์

ศักราชเจี้ยนเหวินปีที่ 3, วันที่ 3 เดือน 5 อาชิกางะ โยชิมิตสึส่งทูตไปยังราชวงศ์หมิง  นี่เป็นก้าวแรกสู่การค้า
วอลเลย์บอลอะคาเดมีลีก 2017

| วอลเลย์บอลอะคาเดมีลีก 2017 |
| --- | --- |
ลีก: วอลเลย์บอลอะคาเดมีลีก
กีฬา: วอลเลย์บอล
ระยะเวลา: 4 – 12 เมษายน 2017
ทีมชนะเลิศประจำฤดูกาล: ทีมชาย: แอร์ฟอร์ซ (สมัยที่ 1)  ทีมหญิง: ทรีบรอดแบนด์ นครนนท์ (สมัยที่ 1)
ผู้เล่นทรงคุณค่าประจำฤดูกาล: ทีมชาย: ดนุพัฒน์ จันทวงศ์ (แอร์ฟอร์ซ)   ทีมหญิง: จิดาภา นาหัวหนอง (ทรีบรอดแบนด์ นครนนท์)
ฤดูกาลวอลเลย์บอลอะคาเดมีลีก
← 20162018 →
วอลเลย์บอลอะคาเดมีลีก 2017 จัดขึ้นเป็นครั้งที่ 3 การแข่งขันครั้งนี้ใช้ชื่อว่า "ปีโป้ อะคาเดมีลีก 2560" เป็นการแข่งขันวอลเลย์บอลลีกอาชีพรุ่นอายุไม่เกิน 17 ปี ทำการแข่งขันที่ยิมเนเซียม 1 มหาวิทยาลัยรามคำแหง ระหว่างวันที่ 4 - 12 เมษายน พ.ศ. 2560
ทีมชาย > การแบ่งกลุ่ม

| กลุ่ม เอ | กลุ่ม บี |
| --- | --- |
 ศรีสะเกษ  นครราชสีมา เดอะมอลล์  เอ็นเค ฟิตเนส สมุทรสาคร  เกาะกูดคาบาน่า ราชบุรี:  แอร์ฟอร์ซ  อาร์เอสยู วีซี  ไดมอนส์ ฟู๊ด - มทร.ล้านนา พิษณุโลก  เกษตรศาสตร์ วีซี
ทีมชาย > รอบแบ่งกลุ่ม > กลุ่ม เอ

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | เอ็นเค ฟิตเนส สมุทรสาคร | 3 | 0 | 7 | 9 | 4 | 2.250 | 295 | 248 | 1.190  |
| 2 | ศรีสะเกษ | 2 | 1 | 7 | 8 | 3 | 2.667 | 264 | 223 | 1.184  |
| 3 | เกาะกูดคาบาน่า ราชบุรี | 1 | 2 | 3 | 3 | 6 | 0.500 | 200 | 213 | 0.939  |
| 4 | นครราชสีมา เดอะมอลล์ | 0 | 3 | 1 | 2 | 9 | 0.222 | 181 | 256 | 0.707 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 7 เม.ย. | 10:30 | ศรีสะเกษ  | 3–0 |  นครราชสีมา เดอะมอลล์  | 25–13 | 25–13 | 25–16 |   |   | 75–42 |   |
| 7 เม.ย. | 13:30 | เอ็นเค ฟิตเนส สมุทรสาคร  | 3–0 |  เกาะกูดคาบาน่า ราชบุรี  | 25–14 | 25–17 | 27–25 |   |   | 77–56 |   |
| 8 เม.ย. | 10:30 | ศรีสะเกษ   | 2–3 |  เอ็คเค ฟิตเนส สมุทรสาคร  | 22–25 | 25–23 | 26–28 | 25–21 | 11–15 | 109–112 |   |
| 8 เม.ย. | 13:30 | นครราชสีมา เดอะมอลล์   | 0–3 |  เกาะกูดคาบาน่า ราชบุรี  | 19–25 | 20–25 | 17–25 |   |   | 56–75 |   |
| 9 เม.ย. | 10:30 | ศรีสะเกษ  | 3–0 |  เกาะกูดคาบาน่า ราชบุรี  | 25–21 | 25–20 | 30–28 |   |   | 80–69 |   |
| 9 เม.ย. | 15:00 | นครราชสีมา เดอะมอลล์   | 2–3 |  เอ็นเค ฟิตเนส สมุทรสาคร  | 12–25 | 25–18 | 10–25 | 25–23 | 11–15 | 83–106 |   |
ทีมชาย > รอบแบ่งกลุ่ม > กลุ่ม บี

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | แอร์ฟอร์ซ | 2 | 1 | 6 | 6 | 3 | 2.000 | 221 | 183 | 1.208  |
| 2 | อาร์เอสยู วีซี | 2 | 1 | 6 | 6 | 3 | 2.000 | 202 | 205 | 0.985  |
| 3 | ไดมอนส์ ฟู๊ด - มทร.ล้านนา พิษณุโลก | 1 | 2 | 3 | 3 | 6 | 0.500 | 207 | 222 | 0.932  |
| 4 | เกษตรศาสตร์ วีซี | 1 | 2 | 3 | 3 | 6 | 0.500 | 194 | 214 | 0.907 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 7 เม.ย. | 15:00 | แอร์ฟอร์ซ  | 3–0 |  อาร์เอสยู วีซี  | 25–13 | 25–22 | 25–16 |   |   | 75–51 |   |
| 7 เม.ย. | 16:30 | ไดมอนส์ ฟู๊ด - มทร.ล้านนา พิษณุโลก   | 0–3 |  เกษตรศาสตร์  | 20–25 | 24–26 | 19–25 |   |   | 63–76 |   |
| 8 เม.ย. | 15:00 | แอร์ฟอร์ซ   | 0–3 |  ไดมอนส์ ฟู๊ด - มทร.ล้านนา พิษณุโลก  | 26–28 | 26–28 | 19–25 |   |   | 71–81 |   |
| 8 เม.ย. | 16:30 | อาร์เอสยู วีซี  | 3–0 |  เกษตรศาสตร์  | 26–24 | 25–22 | 25–21 |   |   | 76–67 |   |
| 9 เม.ย. | 13:30 | แอร์ฟอร์ซ  | 3–0 |  เกษตรศาสตร์  | 25–20 | 25–13 | 25–18 |   |   | 75–51 |   |
| 9 เม.ย. | 16:30 | อาร์เอสยู วีซี  | 3–0 |  ไดมอนส์ ฟู๊ด - มทร.ล้านนา พิษณุโลก  | 25–23 | 25–21 | 25–19 |   |   | 75–63 |   |
ทีมชาย > รอบก่อนรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 10 เม.ย. | 15:00 | เอ็นเค ฟิตเนส สมุทรสาคร  | 3–0 |  เกษตรศาสตร์ วีซี  | 26–24 | 25–19 | 25–20 |   |   | 76–63 |   |
| 10 เม.ย. | 16:30 | ศรีสะเกษ  | 3–2 |  ไดมอนส์ ฟู๊ด - มทร.ล้านนา พิษณุโลก  | 25–20 | 22–25 | 18–25 | 25–21 | 15–13 | 105–104 |   |
| 10 เม.ย. | 18:00 | แอร์ฟอร์ซ  | 3–0 |  นครราชสีมา เดอะมอลล์  | 25–17 | 25–22 | 25–20 |   |   | 75–59 |   |
| 10 เม.ย. | 19:30 | อาร์เอสยู วีซี  | 3–1 |  เกาะกูดคาบาน่า ราชบุรี  | 25–13 | 25–21 | 26–28 | 25–14 |   | 101–76 |   |
ทีมชาย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 11 เม.ย. | 15:00 | เอ็นเค ฟิตเนส สมุทรสาคร  | 3–1 |  อาร์เอสยู วีซี  | 25–20 | 22–25 | 25–22 | 25–17 |   | 97–84 |   |
| 11 เม.ย. | 16:30 | แอร์ฟอร์ซ  | 3–1 |  ศรีสะเกษ  | 25–19 | 20–25 | 25–8 | 25–17 |   | 95–69 |   |